CELEX: 32022D0314
Language: hu
Date: 2022-02-15 00:00:00
Title: A Tanács (EU) 2022/314 határozata (2022. február 15.) az Európai Uniónak a Csendes-óceán északi részén található nyílt tengeri halászati erőforrások védelméről és kezeléséről szóló egyezményhez való csatlakozásáról

2022.2.28.   
               
               
                  HU
               
               
                  Az Európai Unió Hivatalos Lapja
               
               
                  L 55/12
               
            
         A TANÁCS (EU) 2022/314 HATÁROZATA
         (2022. február 15.)
         az Európai Uniónak a Csendes-óceán északi részén található nyílt tengeri halászati erőforrások védelméről és kezeléséről szóló egyezményhez való csatlakozásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (6) bekezdése második albekezdésének a) pontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     A Tanács 2018. június 22-én felhatalmazta a Bizottságot arra, hogy tárgyalásokat kezdjen az Észak-csendes-óceáni Halászati Bizottsággal az Uniónak a Csendes-óceán északi részén található nyílt tengeri halászati erőforrások védelméről és kezeléséről szóló egyezményhez (a továbbiakban: az egyezmény) való csatlakozása érdekében.
                  
               
                     (2)
                  
                  
                     Az Unió hatáskörébe tartozik, hogy a közös halászati politika keretében intézkedéseket hozzon a tengerek biológiai erőforrásainak megőrzése céljából, továbbá hogy megállapodásokat kössön harmadik országokkal és nemzetközi szervezetekkel.
                  
               
                     (3)
                  
                  
                     A 98/392/EK tanácsi határozat (2) értelmében az Unió szerződő fele az Egyesült Nemzetek 1982. december 10-i Tengerjogi Egyezményének, amely az Egyesült Nemzetek Tengerjogi Egyezményének valamennyi szerződő felétől megköveteli a tenger biológiai erőforrásainak védelme és kezelése terén történő együttműködést.
                  
               
                     (4)
                  
                  
                     A 98/414/EK tanácsi határozat (3) értelmében az Unió szerződő fele az Egyesült Nemzetek 1982. december 10-i Tengerjogi Egyezményében foglalt, a kizárólagos gazdasági övezeteken túlnyúló halállományok és a hosszú távon vándorló halállományok védelméről és kezeléséről szóló rendelkezések végrehajtásáról szóló megállapodásnak.
                  
               
                     (5)
                  
                  
                     A 2021. február 23. és 25. között tartott hatodik éves ülésén az Észak-csendes-óceáni Halászati Bizottság felkérte az Uniót, hogy csatlakozzon az egyezményhez.
                  
               
                     (6)
                  
                  
                     Az egyezményhez való csatlakozás várhatóan előmozdítja azt, hogy az Unió állományvédelmi szemlélete a világ összes óceánján egységesen érvényesüljön, valamint megerősíti az Unió által a halászati erőforrások hosszú távú védelme és fenntartható hasznosítása iránt világszerte tanúsított elkötelezettséget. Az Unió külügyi és biztonságpolitikai főképviselője és a Bizottság által 2016. november 10-én kibocsátott, „Nemzetközi óceánpolitikai irányítás: az óceánjaink jövőjét biztosító menetrend” című közös közleménnyel és a hozzá kapcsolódó 2017. április 3-i tanácsi következtetésekkel összhangban a regionális halászati gazdálkodási szervezetek hatékonyságának támogatására és fokozására irányuló intézkedések előmozdítása, valamint – adott esetben – e szervezetek irányításának javítása az említett fórumok munkájában való európai uniós szerepvállalás központi elemét képezi.
                  
               
                     (7)
                  
                  
                     Az (EU) 2018/1725 európai parlamenti és tanácsi rendelet (4) 42. cikkének (1) bekezdésével összhangban egyeztetésre került sor az európai adatvédelmi biztossal, és az 2021. augusztus 27-én hivatalos véleményt nyilvánított. (5) A tagállamok vagy a Bizottság által az egyezmény keretében feldolgozott személyes adatokat az (EU) 2016/679/EU európai parlamenti és tanácsi rendelet valamint az (EU) 2018/1725 rendelet alkalmazandó rendelkezéseivel összhangban kell kezelni.
                  
               
                     (8)
                  
                  
                     Az Uniónak ezért csatlakoznia kell az egyezményhez,
                  
               ELFOGADTA EZT A HATÁROZATOT:
         
            1. cikk
            Az Európai Uniónak a Csendes-óceán északi részén található nyílt tengeri halászati erőforrások védelméről és kezeléséről szóló egyezményhez való csatlakozását a Tanács az Unió nevében jóváhagyja.
            Az egyezmény szövegét csatolták e határozathoz.
         
         
            2. cikk
            A Tanács elnöke kijelöli az(oka)t a személy(eke)t, aki(k) jogosult(ak) az egyezmény 24. cikkének (4) bekezdésében meghatározott a csatlakozási okiratot az Unió nevében történő letétbe helyezésére.
         
         
            3. cikk
            Ez a határozat az elfogadásának napján lép hatályba (6).
         
         
            Kelt Brüsszelben, 2022. február 15-én.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  2022. február 15-i egyetértés (a Hivatalos Lapban még nem tették közzé).
         
            (2)  A Tanács 98/392/EK határozata (1998. március 23.) az Egyesült Nemzetek Szervezete 1982. december 10-i tengerjogi egyezményének és az egyezmény XI. részének végrehajtásáról szóló, 1994. július 28-i megállapodásnak az Európai Közösség általi megkötéséről (HL L 179., 1998.6.23., 1. o.).
         
            (3)  A Tanács 98/414/EK határozata (1998. június 8.) az Egyesült Nemzetek Szervezetének 1982. december 10-i tengerjogi egyezményében foglalt, a kizárólagos gazdasági övezeteken túlnyúló halállományok és a hosszú távon vándorló halállományok védelmére és kezelésére vonatkozó rendelkezések végrehajtásáról szóló megállapodásnak az Európai Közösség részéről való megerősítéséről (HL L 189., 1998.7.3., 14. o.).
         
            (4)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).
         
            (5)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (HL L 119., 2016.5.4., 1. o.).
         
            (6)  A Tanács Főtitkársága gondoskodik az Egyezménynek az Unió vonatkozásában történő hatálybalépése napjának az Európai Unió Hivatalos Lapjában való közzétételéről.